b"\n_START_ARTICLE_\nMurray Walker\n_START_PARAGRAPH_\nGraeme Murray Walker, OBE (s. 10. lokakuuta 1923 Hall Green, Birmingham, Englanti) on brittil\xc3\xa4inen Formula 1 -selostaja. H\xc3\xa4n selosti Formuloita kauden 2001 Yhdysvaltain Grand Prix'hin asti. Walker on tunnettu todella innostuneesta ja el\xc3\xa4ytyv\xc3\xa4st\xc3\xa4 selostustyylist\xc3\xa4\xc3\xa4n. Murrayn j\xc3\xa4\xc3\xa4ty\xc3\xa4 el\xc3\xa4kkeelle moni on j\xc3\xa4\xc3\xa4nyt kaipaamaan h\xc3\xa4nen \xc3\xa4\xc3\xa4nt\xc3\xa4\xc3\xa4n, joka tuntui nousevan ja laskevan samassa tahdissa ulvovien moottorien kanssa._NEWLINE_Walker opiskeli Highgate Schoolissa ja Sandhurstin sotakorkeakoulussa. H\xc3\xa4n ty\xc3\xb6skenteli suurimman osan urastaan BBC:ll\xc3\xa4, mutta kun BBC menetti sopimuksen F1-l\xc3\xa4hetyksiin, h\xc3\xa4n siirtyi ITV-yhti\xc3\xb6\xc3\xb6n jatkamaan selostuksiaan. H\xc3\xa4nen kommentaattorinaan oli entisist\xc3\xa4 F1-kuljettajista vuoden 1976 maailmanmestari James Hunt vuosina 1980\xe2\x80\x931993, Huntin kuoltua Jonathan Palmer ja t\xc3\xa4m\xc3\xa4n j\xc3\xa4lkeen Martin Brundle."